CELEX: 62016CN0442
Language: bg
Date: 2016-08-08 00:00:00
Title: Дело C-442/16: Преюдициално запитване от Court of Appeal (Ирландия), постъпило на 8 август 2016 г. — Florea Gusa/Minister for Social Protection, Attorney General

17.10.2016   
            
            
               BG
            
            
               Официален вестник на Европейския съюз
            
            
               C 383/6
            
         Преюдициално запитване от Court of Appeal (Ирландия), постъпило на 8 август 2016 г. — Florea Gusa/Minister for Social Protection, Attorney General
   (Дело C-442/16)
   (2016/C 383/07)
   Език на производството: английски
   
      Запитваща юрисдикция
   
   Court of Appeal
   
      Страни в главното производство
   
   
      Жалбоподател: Florea Gusa
   
      Ответници: Minister for Social Protection, Attorney General
   
      Преюдициални въпроси
   
   
               1)
            
            
               Гражданин на ЕС, който 1) е гражданин на друга държава членка; 2) е пребивавал законно и е работил като самостоятелно заето лице в приемащата държава членка в продължение на приблизително четири години; 3) е преустановил работата си или икономическата си дейност поради липса на работа и 4) се е регистрирал като търсещо работа лице в съответното бюро по труда, запазва ли статуса си на самостоятелно заето лице по член 7, параграф 1, буква а), по член 7, параграф 3, буква б) от Директива 2004/38/ЕО (1) или на друго основание?
            
         
               2)
            
            
               При отрицателен отговор, такова лице запазва ли правото на пребиваване в приемащата държава членка, при положение че не отговаря на критериите по член 7, параграф 1, букви б) или в) от Директива 2004/38/ЕО, или то единствено е защитено от извеждане въз основа на член 14, параграф 4, буква б) от Директива 2004/38/ЕО?
            
         
               3)
            
            
               При отрицателен отговор на втория въпрос, отказът да му се предостави помощ за търсещи работа лица (която представлява специално обезщетение, независещо от вноски по смисъла на член 70 от Регламент 883/2004/ЕО (2)), тъй като не е доказано правото на пребиваване на това лице в приемащата държава членка, съвместим ли е с правото на Съюза, и по-специално с член 4 от Регламент 883/2004/ЕО?
            
         
      (1)  Директива 2004/38/ЕО на Европейския парламент и на Съвета от 29 април 2004 година относно правото на граждани на Съюза и на членове на техните семейства да се движат и да пребивават свободно на територията на държавите членки, за изменение на Регламент (ЕИО) № 1612/68 и отменяща директиви 64/221/ЕИО, 68/360/ЕИО, 72/194/ЕИО, 73/148/ЕИО, 75/34/ЕИО, 75/35/ЕИО, 90/364/ЕИО, 90/365/ЕИО и 93/96/ЕИО (ОВ L 158, 2004 г., стр. 77; Специално издание на български език, 2007 г., глава 5, том 7, стр. 56).
   
      (2)  Регламент (EО) № 883/2004 на Европейския парламент и на Съвета от 29 април 2004 година за координация на системите за социална сигурност (ОВ L 166, 2004 г., стр. 1; Специално издание на български език, 2007 г., глава 5, том 7, стр. 82 и поправка в ОВ L 33, 2008 г., стр. 12).